text: [{"text_idx": "#000004", "text": "Eg var ni\u00f0ri i\u0301 SMS seinastu viku, saman vi\u00f0 mi\u0301num tveimum synum, ein er 7 a\u0301r og hin 3 ma\u0301na\u00f0ir. Komin uppa\u0301 m\u00f8tti eg einum pari. Hetta var eitt fitt ungt par 21-22 a\u0301ra gomul, gentan var vi\u00f0 barn mundi hava gingi\u00f0 einar 5-6 ma\u0301na\u00f0ar. Tey gingu har so fitt og spankulera\u00f0u vi\u00f0 hv\u00f8r si\u0301nari sigarett."}, {"text_idx": "#000005", "text": "Ta\u00f0 er ju\u0301 sannroynd, at b\u00f8rn i\u0301 mo\u0301\u00f0urli\u0301vi hja\u0301 mammu sum roykir fa\u0301a ov li\u0301tla ilt i\u0301 blo\u0301\u00f0i og vaksa ti\u0301 seinni enn b\u00f8rn hja\u0301 mammum sum ikki roykja, ju\u0301st eins og tubbaksroykur hevur sto\u0301ran part av skuldini i\u0301 v\u00f8ggudey\u00f0a, og elvir til krabbamein."}, {"text_idx": "#000006", "text": "Ta\u0301 eg sa\u0301 hetta unga pari\u00f0, stu\u0301rsa\u00f0i eg vi\u00f0; hvat kann fa\u0301a ein roykjara at leggja av, um heilsan hja\u0301 b\u00f8rnum hansara ikki kann ta\u00f0?"}, {"text_idx": "#000007", "text": "Royking er ein samfelagstrupuleiki, no\u0301gv st\u00f8rri enn onnur ru\u0301sevni. Ein sto\u0301rur partur av fo\u0301lkinum er so illa bitin av hesum heilsuska\u00f0iliga vana, at tey seta si\u0301na heilsu og heilsuna hja\u0301 \u00f8\u00f0rum fram um teirra royk-ru\u0301s."}, {"text_idx": "#000008", "text": "Arbeitt ver\u00f0ur kring allan heimin fyri, at tey sum velja ikki at roykja ikki skulu noy\u00f0ast at fa\u0301a royk i\u0301 lunguni. Tankin aftan fyri roykipolitikkin er: Tu\u0301 velur sja\u0301lvur at roykja, og ti\u0301 eigur ta\u00f0 bert at ganga u\u0301t yvir ti\u0301na egnu heilsu."}, {"text_idx": "#000009", "text": "Men i\u0301 F\u00f8royum ver\u00f0ur einki gj\u00f8rt. Her er SMS eitt r\u00e6\u00f0andi d\u00f8mi. Einasta sta\u00f0 i\u0301 \u00f8llum SMS, sum tey kalla roykfri\u0301tt, er eitt evarska li\u0301ti\u00f0 horn i\u0301 Perluni. Hetta \u00f8ki\u00f0 er umgyrt av roykjara\u00f8kjum og kann ti\u0301 neyvan kallast roykfri\u0301tt. Harafturat noy\u00f0ist eg at ganga i\u0301gj\u00f8gnum roykjara\u00f8ki\u00f0 vi\u00f0 mi\u0301num ny\u0301f\u00f8\u00f0ingi fyri at sleppa inn har. Fyri at gera alt enn meira perfekt, so lata tey hetta \u00f8ki\u00f0 aftur ein ti\u0301ma a\u0301\u00f0renn afturlatingarti\u0301\u00f0."}, {"text_idx": "#000010", "text": "Eg royki ikki sja\u0301lvur og kenni\u00f0 ti\u0301 ikki a\u0301 mi\u0301num egna kroppi hvussu bitin man kann gerast av hesum illaluktandi vana. Eg plagdi at roykja, men ta\u00f0 eru eini 21-22 a\u0301r si\u0301\u00f0an. Eg var sma\u0301drongur ta\u0301, og millum teir sto\u0301ru steinarnar a\u0301 Mikkjalsa b\u00f8 so\u0301tu vit hv\u00f8nn seinnapart og royktu smuglarasigarettir av onkrum eksotiskum uppruna. Vit l\u00e6rdu onganti\u0301\u00f0 at anda roykin inn, og hildu ta\u00f0 smakka illa. Stutt eftir hetta funnu vit n\u00f8kur o\u0301n\u00e6rislig bl\u00f8\u00f0, sum nokk eisini vo\u0301ru av smuglara uppruna. I\u0301 bl\u00f8\u00f0unum fingu vit okkara uppreistrart\u00f8rv n\u00f8kta\u00f0an og solei\u00f0is enda\u00f0i mi\u0301n aktiva ti\u0301\u00f0 sum roykjari."}, {"text_idx": "#000011", "text": "Eg skrivi ti\u0301 um royking sum passivur roykjari. Eg veit, at hetta f\u00e6r no\u0301gvar av teimum meira a\u0301loypandi roykjarunum at si\u0301ggja meg sum o\u0301egna\u00f0an at u\u0301ttala meg um royking. Hesir hugsa kanska, hatta er bara grenj. Enn ein ikki-roykjari sum skal hevda seg, og ikki hugsar um onnur enn seg sja\u0301lvan. Fyri m\u00e6r kunnu tey roykja so no\u0301gv sum tey vilja, men eg vil sleppa undan at skula anda teirra royk ni\u00f0ur i\u0301 meg, er ta\u00f0 ikki ein mannar\u00e6ttur."}]